armvectores/hy_wikipedia_2023 huggingface dataset:
Tank and the Bangas

Tank and the Bangas, ամերիկյան երաժշտական խումբ, որը ձևավորվել է ԱՄՆ-ի Լուիզիանա նահանգի Նոր Օռլեան քաղաքում։ 2019 թվականի նոյեմբերի 20-ին նրանք առաջարդվել են Գրեմմի մրցանակին «Լավագույն նոր արտիստ» անվանակարգում։


== Պատմություն ==


=== Խմբի ստեղծում ===
Tank and the Bangas-ի անդամները հանդիպել են Նոր Օռլեանի կարաոկե շոուներից մեկում, որի անվանումը «Liberation Lounge» էր։ Այն անցկացվել էր ներկայումս փակ «Blackstar Cafe and Books» կաֆեում։ Խումբը ձևավորվել է 2011 թվականին։


== Անդամներ ==
Խմբի հիմնադիրը և ֆրոնտմենը Թարիոնա «Tank» Բոլն է, ով ատարում է գլխավոր վոկալիստի դերը; Բոլն առաջին անգամ ուշադրության է առաջացել որպես սլեմի բանաստեղծ։ Խմբի կազմում են Ջոշուա Ջոնսոնն որպես թմբկահար և երաժշտական տնօրեն, Նորման Սփենսը որպես բասիստ, Մյորել Բյորքեթ կրտսերն որպես ստեղնահար և Ալբերտ Ալենբեքը որպես ալտ սաքսոֆոնիստ և ֆլեյտիստ։ Այլ ակտիվ մասնակիցների թվում են Ջոնաթան Ջոնսոնն որպես բասիստ, Անջելիկա «Jelly» Ջոզեֆը որպես բեք վոկալիստ, Էթյեն Սթուֆլեն որպես տենոր սաքսոֆոնիստ և Դենի Էյբելն որպես կիթառահար։

Խմբի նախկին անդամներն են Ջո Ջոնսոնն որպես ստեղնահար, ով հիմա նվագում է Նոր Օռլեանից Slugger ջազ խմբի հետ, և բեք վոկալիստ Քայլա Բագեջը։ Կիթառահար Քինան ՄաքՌեյը և և պերկուսիանիստ Նիթա Բեյլին եղել են խմբի սկզբնական կազմում և մասնակցել են նրանց դեբյուտային ալբոմի ձայնագրմանը։


== Ոճ ==
Հիդեր Ռադոուն The Washingtonian-ից նկարագրում է խմբի ստեղծագործությունն որպես «փանկի, սոուլի, հիփ հոփի, ռոքի և ասմունքի կենդանի խառնույթ»։
Times-Picayune-ի հետ հարցազրույցում խմբի երաժիշտները հիշատակել են տարբեր ժանրերի մասին, որոնց հետ նրանք նույնականացնում են իրենց, այդ թվում՝ ռոքը, ֆոլկը, գոսպելը և Անժելիկայի «Jelly» Ջոզեֆի «սոուլով լի Դիսնեյ» գյուտը։ Բացի Դիսնեյից, խումբը նաև նշել է անիմեն որպես խմբի «մանկական» և «կախարդական» զգայունության վրա ազդեցություն, ըստ Բոլի։


== Սկավառակագրություն ==


==== Ստուդիական ալբոմներ ====
Thinktank (2013)
Green Balloon (2019)


==== Կենդանի ալբոմներ ====
The Big Bang Theory: Live at Gasa Gasa (2014)
Live Vibes (2018)
Live Vibes 2 (2019)


==== Սինգլներ ====
"Rhythm of Life" (2013)
"Quick" (2017)
"Smoke.Netflix.Chill" (2018)
"Spaceships" (2018)
"Ants" (2019)
"Nice Things" (2019)Նրանց «Oh Heart» երգն օգտագործվել է «Ձի ԲոՋեք» հեռուստասերիալի «Ռութի» դրվագի տիտրերում։


== Պարգևներ ==
2014 RAWards, որպես Նոր Օռլեանի տարվա լավագույն արտիստ
2014 Offbeat Magazine, որպես լավագույն նորահայտ արտիստ
2016 Afropunk փառատոնի մրցույթի հաղթող
2017 NPR Tiny Desk մրցույթի հաղթող


== Ծանոթագրություններ ==


== Արտաքին հղումներ ==
Tank and the Bangas-ի պաշտոնական կայք
Tank and the Bangas-ի ելույթըւ Archived 2017-03-01 at the Wayback Machine. Kennedy Center-ում, Հունվարի 13, 2016
Բուգովոե

Բուգովոե (ուկրաիներեն՝ Бугове), գյուղ Ուկրաինայի Կիրովոգրադի մարզի Գայվորոնի շրջանում։
2001 թվականի տվյալներով Բուգովոե գյուղում բնակվում էր 430 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հանգամանքների զուգադիպում

«Հանգամանքների զուգադիպում» (լատիշ․՝ Apstākļu sakritība), 1987 թվականի խորհրդային գեղարվեստական ֆիլմ, որը նկարահանել է ռեժիսոր Վիա Բեյներտը Վիկտորյա Տոկարևայի սցենարով Ռիգայի կինոստուդիայում։


== Սյուժե ==
Երիտասարդ դերասանուհի Վիկտորյա Բերգսը, սպասելով դերի կինոյում, զբաղվում է մուլտֆիլմերի հնչյունավորմամբ։ Նրա կյանքում վրա է հասնում ոչ լավագույն փուլը. մոր հետ մանր վեճերին, ամուսնու հետ իրար չհասկանալուն և մյուս բոլոր ձախորդություններին ավելանում է դստեր հիվանդության մասին լուրը։ Կատարված անալիզները ցույց են տալիս երիկամային պաթոլոգիա, բայց վերջնական ախտորոշման համար անհրաժեշտ է հետազոտություն անցնել կլինիկայում։
Քաղաքային հիվանդանոցի բժիշկների անտարբեր վերաբերմունքն աղջկա ծնողներին ստիպում է օգնություն փնտրել այլ տեղ։ Կինոստուդիայի գործընկերները խորհուրդ են տալիս դիմել պրոֆեսոր Յանսոնին՝ երիկամների մանկական հիվանդությունների լավագույն մասնագետներից մեկին։
Ներկայանալով որպես ռադիոյի լրագրող՝ Վիկտորյան փորձում է որակյալ խորհրդատվության հասնելու միջոց գտնել։ Բժիշկը սիրահարվում է գրավիչ դերասանուհուն և հիասթափվում է՝ լսելով նրա խոստովանությունը։ Չնայած ծագած թյուրիմացությանը՝ նա պատրաստակամությամբ զննում է երեխային և, ի ուրախություն մոր, հայտնում է, որ ոչ մի լուրջ հիվանդություն չկա։


== Դերերում ==
Ինգեբորգա Դապկունայտե – Վերոնիկա Բերգս
Լեմբիտ Ուլֆսակ – Նիկոլայ Յանսոնս
Սաուլյուս Բալանդիս – Վերներ Բերգս
Անտրա Լիեդսկալնինյա – Վերոնիկայի մայրը
Մադարա Շմատե – Վիտա
Յուլլե Կալյուստե – Նինկա
Ռուդոլֆ Պլեպիս – Ռոբերտ
Կոստաս Սմորիգինաս – Ռոլանդ
Ուլդիս Վազդիկս – Յուլիան
Յուրիս Լիսներս – Ռիխարդ
Ռեգինա Ռազումա – Յանսոնի կինը
Ձիդրա Ռիտենբերգ – պրոֆեսոր
Գունարս Ցիլինսկի – կինոստուդիայի տնօրեն
Բորիս Ախանով – տեղամասային բժիշկ
Սվետլանա Բլես – Սիլվիա
Լեոնս Կրիվանս – տաքսու վարորդ
Պետերիս Լիեպինշ – ուղեկից
Միրձա Մարտինսոնե – դերասանուհի
Նինա Նեզնամովա – Մարթա
Ուլդիս Պուցիտիս – հարևան շան հետ
Ինեսա Սաուլիտե – բուժքույր


== Նկարահանող խումբ ==
Սցենարի հեղինակ՝ Վիկտորյա Տոկարևա
Բեմադրող ռեժիսոր՝ Վիա Բեյներտե
Բեմադրող օպերատոր՝ Վալդեմար Եմելյանով
Կոմպոզիտոր՝ Մարտինշ Բրաունս
Բեմադրող նկարիչ՝ Վասիլի Մասս


== Ծանոթագրություններ ==
Մայդան-Գոլովչինսկի

Մայդան-Գոլովչինսկի (ուկրաիներեն՝ Майдан-Головчинський), գյուղ Ուկրաինայի Վիննիցայի մարզի Ժմերինկայի շրջանում։
2001 թվականի տվյալներով Մայդան-Գոլովչինսկի գյուղում բնակվում էր 24 մարդ։ Բնակավայրը զբաղեցնում է 0,15 կմ² տարածք։ Բնակչության խտությունը կազմում էր 160 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խնդրած

Խնդրած, հայկական արական անուն։ Առաջացել է հայերեն խնդրած բառից։ Գործածվել է 15-րդ դարում։


== Գործածություններ ==
Խնդրած, «միայնակեաց Ջորեհանգիստ կոչեցեալ վանից, որ է Լուսաւորչի գերեզմանն», և «որ է միամիտ սպասաւոր մեզ», 1429 թ։
Խնդրած, որդի Աղբեկի, ազգական Շիրազմամայի, ով 1470 թվականին նորոգել տվեց մի Ավետարան։


== Ծանոթագրություններ ==
Ռեթեոս Պերպերյան

Ռեթեոս Հակոբի Պերպերյան (հոկտեմբերի 10, 1848(1848-10-10), Hasköy, Կոստանդնուպոլիս, Օսմանյան կայսրություն - ապրիլի 6, 1907(1907-04-06), Սկյուտար, Կոստանդնուպոլիս, Օսմանյան կայսրություն), հայ բանաստեղծ, մանկավարժ, հրապարակախոս, տնտեսագետ։
Օննիկ և Շահան Պերպերյանների հայրը։


== Կենսագրություն ==
Ռեթեոս Պերպերյանը ծնվել է Կոստանդնուպոլսի Խասգյուղ թաղամասում։ 1866 թվականին ավարտել է Կ. Պոլսի Ներսեսյան վարժարանը, զբաղվել ուսուցչությամբ։ 1876 թվականին հիմնել է Պերպերյան վարժարանը։ Պերպերյանի «Առաջին տերեւք» (1877), «Խոհք ևւ յուշք» (1904) ժողովածուները կրում են ֆրանսիական ռոմանտիզմի ազդեցությունը, մասնավորապես Լամարթինի ազդեցությունը։ Վերջինիս մի շարք բանաստեղծությունները թարգմանել է հայերեն՝ «Մահ Սոկրատա», «Լիճ» և այլն։ Անդրանիկ բանաստեղծությունները սիրո և բնության երգեր են, վերջին շրջանի գործերում իշխում է փիլիսոփայական խոհը։
Պերպերյանի մանկավարժական-բարոյագիտական հայացքները («Դաստիարակի մը խօսքերը», 1901, «Դպրոց եւ Դպրութիւն», 1907) հիմնված են գեղեցիկի, բարու և ճշմարիտի սկզբունքների վրա։ Կարևորել է կնոջ դերը հասարակության մեջ։ Ըստ նրա՝ բարոյական դաստիարակության ամենազորեղ միջոցը դաստիարակի անձնական օրինակն է։
Պերպերյանը գրել է նաև հրապարակախոսական-փիլիսոփայական աշխատություններ։ Տնտեսագիտության հիմնական խնդիրներին մոտեցել է դասական քաղաքատնտեսության դիրքերից։ Հարստության ստեղծման, ապրանքի արժեքի, փողի մասին դատել է՝ ելնելով արժեքի աշխատանքային տեսության սկզբունքներից։ Վերլուծելով աշխատավարձի էությունը՝ աշխատավորի համար գլխավորը համարել է իրական աշխատավարձը և այն անմիջականորեն կապել կենսամիջոցների գների հետ։ Կապիտալը բնորոշել է որպես «խնայված» հարստություն և ոչ թե շահագործման արդյունք։
Հանդես է եկել նաև Հրաչյա կեղծանունով։ Մահացել է Սկյութարում։


== Տես նաև ==
Պերպերյան վարժարան (Եգիպտոս)
Պերպերյան վարժարան (Թուրքիա)


== Երկեր ==
Երկու բանախօսութիւնք, ԿՊ, 1880
Համառօտ քաղաքական տնտեսուիւն...ԿՊ, 1883
Դրամ, ԿՊ, 1886


== Գրականություն ==
Կարապետյան Պ, Մեծ դաստիարական և ուսոցչապետ Ռեթէոս Յ. Պէրպէրյան /ԿՊ, 1933/
Թևոսյան Ա. Ռեթեոս Պերպերյան։ Փիլիսոփայական և հասարակական-քաղաքական հայացքները, Երևան, 1989։


== Ծանոթագրություններ ==


== Արտաքին հղումներ ==
Ռեթեոս Պերպերյան
Վասիլի Վիլյամսի հուշարձան

Վասիլի Վիլյամսի հուշարձան (ռուս.՝ Памятник Василию Вильямсу), հուշարձան Ռուսաստանի Դաշնության մայրաքաղաք Մոսկվայում, որը նվիրված է ռուս և խորհրդային հողագետ և գյուղատնտես Վասիլի Ռոբերտովիչ Վիլյամսին։ Հուշարձանը տեղադրվել է Մոսկվայի Կ. Ա. Տիմիրյազևի անվան գյուղատնտեսական ակադեմիայի գլխավոր շենքի մուտքի մոտ։


== Նկարագրություն ==
Հուշարձանը տեղադրվել է 1947 թվականի սեպտեմբերի 7-ին։ Հեղինակներն են ճարտարապետ Իսիդոր Արոնովիչ Ֆրանցուզը և քանդակագործ Սամուիլ Օսիպովիչ Մախտինը։ 
Գիտնականը պատկերված է ամբողջ հասակով, իսկ պատվանդանը զարդարված է հացահատիկային և կերային բույսերի պատկերներով, որոնց ագրոնոմիայով զբաղվել է Վիլյամսը։
Հուշարձանի աջ կողմում պահպանվել է փայտե մեծ մի տուն, որտեղ ապրել և աշխատել է անվանի գիտնականը։ Այդ դարաշրջանի փայտե տներ Մոսկվայում գրեթե ոչ մի այլ տեղ չեն պահպանվել։ Եվ այս տանն այժմ ապրում են Վիլյամս ազգանունով մարդիկ` գիտնականի ժառանգները։ Պետրովսկո-Ռազումովսկայայում անտառներով, դաշտերով, ջերմոցներով շրջապատված 18-րդ դարի հինավուրց շենքերն ու պալատական ​​այգին այժմ պատկանում են ակադեմիային։ Չի պահպանվել միայն 1691 թվականի նարիշկինյան բարոկկո ոճով կառուցված Պետրոս և Պողոս եկեղեցին։ Հենց դրա տեղում էլ կառուցվել է գիտնական Վասիլի Վիլյամսի հուշարձանը։


== Արտաքին հղումներ ==
Հուշարձանի նկարագրությունը intomoscow.ru կայքում Archived 2019-10-04 at the Wayback Machine. 
Հուշարձանի նկարագրությունը msmap.ru կայքում
Ժերեբիլովկա (այլ կիրառումներ)

Ժերեբիլովկա, կարող է վերաբերել՝

Ժերեբիլովկա - գյուղ, Ուկրաինայի Ժիտոմիրի մարզի Նովգորոդ-Վոլինսկի շրջանում
Ժերեբիլովկա - գյուղ, Ուկրաինայի Վիննիցայի մարզի Մոգիլյով-Պոդոլսկիի շրջանում
Տանը մենակ 3

Տանը մենակ 3, Ռեժիսոր Ռաջի Գոսնելի «Միայնակ տանը» ամերիկյան կատակերգության երրորդ սերիան։ Չնայած անվանմանը, սյուժեն կապված չէ առաջին երկու սերիաների հետ, այլ կապված է նրանց հետ ընդհանուր գաղափարով՝ տանը լի թակարդներով։


== Սյուժե ==
Միջազգային հանցագործներ Պիտեր Բոպրեն (հանցագործ խմբի գլխավորը), Էլիս Ռիբոնսը, Բերտոն Ջերնիգանը աշխատում են Հյուսիսային Կորեայի ահաբեկիչների մոտ։ Նրանք գողանում են Հռթիռի համար նախատեսված միկրոսխեման, որի միջոցով կարելի է շրջանցել ցանկացած հակահռթիռային պաշտպանության համակարգ։ Օդանավակայանում խնդիրներ չունենալու համար նրանք թաքցնում են միկրոսխեման խաղալիք ավտոմեքենայի մեջ։ Բայց օդանավակայանում ուղևորներից մեկը՝ տիկին Խեսը, ով վերադառնոմ էր Չիկագո, շփոթում է փաթեթները, սխալմամբ վերցնելով ավոտոմեքենայի փաթեթը։ Վերադառնալով տուն նա տալիս է մեքենան իր հարևանին՝ ութ տարեկան Ալեքս Պրյուիտին, որպես աշխատավարձ իր տան առջևի ձյունը մաքրելու համար, ասելով որ սխալմամբ վերցրել է ուրիշի փաթեթը, իսկ իրենը իր սիրելի հացով թողել է Սան Ֆրանցիսկոյում («Վերցրու սա որպես աշխատավարձ, քանի որ սրանից հնարավոր չէ ուտելիք պատրաստել» - ասում է նա Ալեքսին)։ Որոշ ժամանակ անց պարզ է դառնում, որ Ալեքսը հիվանդացել է ջրծաղիկով և պետք է մնա տանը մի քանի օր։ Նրան մենակ մնալը անհետաքրքիր է, Մոլին ու Ստենը (նրա մեծ քույրն ու եղբայրը) ամբողջ օրը դպրոցում են, իսկ ծնողները ամբողջ օրը զբաղված են, անելու բան չունենալու պատճառով Ալեքսը իր խաղալիք հեռադիտակով սկսում է ուսումնասիրել այն ամենը, ինչ որ կատարվում է դրսում։ Իր ուսումնասիրությունների ժամանակ նա նկատում է հարևան տանը անծանոթ մեկին և միանգամից զանգահարում է ոստիկանություն։ Բայց երբ ոստիկանությունը գալիս է, տանը ոչ ոք չկա և ոչինչ գողացված չէ։ Ալեքսի ծնողները ինչպես նաև Մոլին և Ստենը շատ դժգոհ են նրա պահելաձևից և չեն հավատում նրա խոսքերին։ Ալեքսը չի կարողանում հասկանալ գողերի նպատակը, քանի որ նրանք մտնում են տվյալ տեղամասի բոլոր տները բայց ոչինչ չեն գողանում։ Գողերին հետևելու երրորդ փորձը կատարում է Ալեքսը, իր նոր խաղալիք ավտոմեքենայի և տեսագրության միջոցով։ Գողության ժամանակ գողերը նկատում են իրենց հետևող մեքենան և փորձում են վերցնել այն։ Նրանց հաջողվում է վերցնել տեսագրությունը, բայց հետո ամեն ինչ ավարտվում է բարեհաջող և մեքենան վերադառնում է Ալեքսի մոտ։ Խաղալով իր մկան` Դորիսի հետ Ալեքսը բարձրաձայն մտածում է. «Եթե գողերը վերցրել են տեսագրությունը, ուրեմն էլ ինչի համար էին փորձում վերցնել մեքենան, չէ որ նրա մեջ ոչ մի թանկարժեք բան չկա»։ Այս ամենից հետո նա բացում է մեքենան և գտնում է այնտեղ թաքնված միկրոսխեման։ Միկրոսխեմայի վրա կարդալով МО և BBC ԱՄՆ անվանումները նա միանգամից զանգահարում է BBC ԱՄՆ գործակալություն և հայտնում է միկրոսխեմայի կոդը, որից հետո այդ տեղեկությունը հայտնվում է գաղտնի գործակալությունում։ Այդ ժամանակ գողերը արդեն հասկանում են, որ մեքենան Ալեքսի տանն է։ Ալեքսին պարզ է դառնում հանցագործների նպատակը և նա որոշում է պաշտպանել իրեն և իր տունը։ Նա ամեն տեղ պատրաստում է թակարդներ և գողերի՝ միկրոսխեման վերցնելու բոլոր փորձերը անցնում են անհաջող, ի վերջո նրանք հայտնվում են ոստիկանների ձեռքում։


== Դերերում ==


== Ֆիլմի թողարկում ==
Ֆիլմը թողարկվել է 1997 թվականի դեկտեմբերի 12-ին ԱՄՆ-ում և դեկտեմբերի 29-ին՝ Ռուսաստանում։


== Ծանոթագրություններ ==
Պյոտր Լեբեդև

Պյոտր Նիկոլաևիչ Լեբեդև (ռուս.՝ Пётр Николаевич Лебедев, փետրվարի 24 (մարտի 8), 1866, Մոսկվա, Ռուսական կայսրություն[…] - մարտի 1, 1912(1912-03-01), Մոսկվա, Ռուսական կայսրություն), հռչակավոր ռուս ֆիզիկոս։ Նա առաջին անգամ չափեց լույսի ճնշումը պինդ մարմինների և գազերի վրա։ Լեբեդևի այդ աշխատանքները քանակապես հաստատեցին Մաքսվելի լույսի էլեկտրամագնիսական տեսությունը։ Ձգտելով նոր փորձարարական ապացույցներ գտնել լույսի էլեկտրամագնիսական տեսության համար՝ Լեբեդևն ստացավ միլիմետրանոց էլեկտրամագնիսական ալիքներ և հետազոտեց դրանց բոլոր հատկությունները։
Լեբեդևը ստեղծեց ֆիզիկայի առաջին դպրոցը Ռուսաստանում։ Շատ ականավոր գիտնականներ եղել են նրա աշակերտները։ ԽՍՀՄ ԳԱ ֆիզիկայի ինստիտուտը կոչվում է Լեբեդևի անունով։


== Աղբյուրներ ==
Գ. Յա. Մյակիշև, Բ. Բ. Բուխովցև «Ֆիզիկա», 1992 թ., «Լույս» հրատարակչություն


== Ծանոթագրություններ ==
Դոուսոն շրջան (այլ կիրառումներ)

Դոուսոն շրջան, կարող է վերաբերել՝

Դոուսոն շրջան - ԱՄՆ Մոնտանա նահանգի 56 վարչական միավորներից մեկը
Դոուսոն շրջան - ԱՄՆ Նեբրասկա նահանգի 93 վարչական միավորներից մեկը
Դոուսոն շրջան - ԱՄՆ Ջորջիա նահանգի 159 վարչական միավորներից մեկը
Դոուսոն շրջան - ԱՄՆ Տեխաս նահանգի 254 վարչական միավորներից մեկը
(3264) Բաունթի

(3264) Բաունթի (անգլ.՝ Bounty), աստերոիդ աստերոիդների հիմնական գոտում։ Հայտնաբերվել է 1934 թվականի հունվարի 7-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,161281 ա. մ., առավելագույնը մոտենում է 2,756 ա. մ. հեռավորության վրա և հեռանում 3,5666 ա. մ.։ Արեգակի շուրջ մեկ ամբողջական պտույտ է կատարում 2053,02 երկրային օրվա ընթացքում, իր ուղեծրով շարժվելով միջինում 0,175351 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3264) Բաունթի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սալավատ-Սովխոզ

Սալավատ-Սովխոզ (ռուս.՝ Салават-совхоз, բաշկիրերեն՝ Салауат совхозы), խուտոր Ռուսաստանի Բաշկորտոստան հանրապետության Աբզելիլովսկի շրջանի կազմում։
Բնակչությունը 2009 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գորի (գյուղ, Տյոմկինսկի շրջան)

Անվան այլ կիրառումների համար տե՛ս՝ ԳորիԳորի (ռուս.՝ Горы), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տիբեզյա

Տիբեզյա, գետ Ռուսաստանում, պատկանում է Ալթայի Հանրապետությանը, Ալթա երկրամաս վրա։ Գետը թափվում է Բիա ավազանի մեջ։ Գետի երկարություն 39 կմ² է։ Ըստ աշխարհագրական տեղեկատվական համակարգի ջրային բաժնի տարածքը Ռուսաստանի Դաշնության կողմից պատրաստված է դաշնային գործակալություն ջրային ռեսուրսների վերաբերյալ։

Հիդրոլոգիական ստուգման կոդ (ՀՍ) - 115100093
Ջրավազանի կոդը - 13.01.01.002
Girl on Fire

Girl on Fire, Ալիշա Քեյսի հինգերորդ ալբոմը, որը հրապարակվել է 2012 թվականի նոյեմբերի 22-ին RCA Records պիտակի վրա։ Այս երգը դուրս է եկել ռեփեր և պրոդյուսեր Swizz Beatz-ի ամուսնությունից և նրա առաջին երեխայի (Egypt) ծնունդից հետո։ Սկավառակը միանգամից գլխավորում է ամերկիկական հիթ-շքերթը (Billboard 200), շուկայում այս երգը դարձավ հինգերորդ ամենապահանջվողը։ Billboard Hot 100 աղյուսակում Girl on Fire երգը հասել է 11-րդ տեղը։


== Ալբոմը ==
Մինչև ալբոմի ազատ արձակվելը, երաժշտական քննադատների կողմից այն ստացավ դրական կարծիքներ՝ Entertainment Weekly, Rolling Stone, The Daily Telegraph։ Ալբոմը գլխավորել է ԱՄՆ-ի Billboard 200 հիթ-շքերթը (վաճառվել է 159 հազար տպաքանակով), այս ալբոմը դարձավ Ամերիկայում առաջին տեղը զբաղեցրած հինգերորդը ալբոմը (Ալիշա Քեյսի)։ 2013 թվականի փետրվարին Ամերիկայում Girl on Fire երգը վաճառվել է ավելի քան 565 000 օրինակով։ Այս ալբոմը Մեծ Բրիտանիայում 15-րդն էր (UK Albums Chart), իսկ UK R&B Albums Chart-ում երկրորդը, հետ շրջանառության ժամանակ վաճառվել է 31, 675 օրինակ։ Ավստրիայում այս ալբոմը 12-րդ տեղում էր, ARIA Albums Chart-ում և ARIA Urban Albums Chart-ում երկրորդն էր։


== Մասնակիցների ձայնագրություններ ==
Girl on Fire-ի սկավառակի վրա աշխատել են՝

Ալիսա Քեյս - վոկալ, հասկացություն, պրոդյուսեր, ստեղնային գործիքներ, դաշնոմուր, պրոդյուսեր, սինթեզահար
Jeff Bhasker - հարվածային գործիքներ, ստեղնային գործիքներ, երգեհոն, դաշնամուր, պրոդյուսեր
David S. Blanco - դիզային
Will Botwin - մենեջմենթ
Paul Boutin - ձայնային օպերատոր
Val Brathwaite - ձայնային օպերատոր
Andre Brissett - ստեղնային գործիքներ
Gary Clark, Jr. - կիթառ
D.J. Walton - մենեջմենթ
Michelangelo Di Battista - նկարահանում
Antonio Dixon - հարվածային գործիքներ, պրոդյուսեր
Dr. Dre - պրոդյուսեր
Peter Edge - A&R
Kenneth «Babyface» Edmonds - կիթառ, պրոդյուսեր
Warren «Oak» Felder - հարվածային գործիքներ և ստեղնային գործիքներ
Bruno Mars - բեքվոկալ, բաս-կիթառ
Maxwell - երգիչ
Nicki Minaj - երգիչ


== Չարթեր ==


== Ծանոթագրություններ ==
Չիմամանդա Նգոզի Ադիչի

Չիմամանդա Նգոզի Ադիչի (անգլ.՝ Chimamanda Ngozi Adichie, սեպտեմբերի 15, 1977(1977-09-15), Էնուգու, Նիգերիա), նիգերիացի նովելիստ։ Նրան անվանել են «ամենանշանավորը անգլախոս երիտասարդ հեղինակներից, ում հաջողվում է նոր սերնդին ներքաշել Աֆրիկյան գրականության մեջ»։


== Անձնական կյանք և կրթություն ==
Ադիչին, ով ծնվել է Էնուգու քաղաքում, մեծացել է հարավարևելյան Նիգերիայի Նսուկկա համալսարանային քաղաքում, որտեղ տեղակայված է Նիգերիայի համալսարանը։
Ադիչին սովորել է բժշկություն և դեղագործություն Նիգերիայի համալսարանում. Այս շրջանում նա խմբագրել է համալսարանի կաթոլիկ բժշկական ուսանողների The compass (Կողմանցույցը) ամսագիրը։ 19 տարեկան հասակում Ադիչին մեկնեց ԱՄՆ՝ սովորելու քաղաքագիտություն և միջազգային հարաբերություններ Ֆիլադելֆիայի Դրեքսելի Համալսարանում։
2003 թվականին ստացել է մագիստրոսի կոչում ստեղծագործ շարադրանքի բնագավառում Ջոնս Հոփքինսի Համալսարանում։ 2008 թվականին ստացել է մագիստրոսի կոչում Արվեստը Աֆրիկյան գիտություններում բնագավառում Եյլի համալսարանից։


== Ծանոթագրություններ ==
Գեղարվեստի թագավորական ակադեմիա (Անտվերպեն)

Անվան այլ կիրառումների համար տե՛ս՝ Գեղարվեստի թագավորական ակադեմիա (այլ կիրառումներ)Անտվերպենի Գեղարվեստի թագավորական ակադեմիա (հոլ.՝ Koninklijke Academie voor Schone Kunsten van Antwerpen), Բելգիայի Անտվերպեն քաղաքում գործող եվրոպայի արվեստի ամենահին ակադեմիաներից մեկը։ Հիմնադրվել է 1663 թվականին Էրցհերցոգ Լեոպոլդ Վիլհելմի պալատական նկարիչ Դավիդ Կրտսեր Տենիրսի կողմից։ Տենիրսը եղել է Սուրբ Ղուկասի գիլդիայի վարպետ և միջնորդել է Իսպանիայի Ֆիլիպ IV թագավորին Անտվերպենում գեղարվեստի թագավորական ակադեմիա ստեղծելու համար։


== 19-րդ դար ==
Գեղարվեստի ակադեմիան ձևավորվել է որպես միջազգայնորեն ընդունված գեղարվեստի, ճարտարապետւթյան և դիզայնի ինստիտուտ։ 19-րդ դարից սկսած ակադեմիայում սովորել են իռլանդացի, գերմանացի, հոլանդացի, լեհ արվեստագետները։ Գուստավ Ուապերսի (1803-1874) ղեկավարությամբ և Հենդրիկ Կոնսիանսի աջակցությամբ ակադեմիայում էական բարեփոխումներ իրականացվեցին։ Ակադեմիայի ցուցասրահում կազմակերպվեց կարևոր հավաքածուների ցուցադրությունը։ 1890 թվականին ակադեմիան դարձավ Գեղարվեստի թագավորական թանգարան (հոլանդերեն՝ Koninklijk Museum voor Schone Kunsten) և տեղափոխվեց Անտվերպենի ներկայիս տարածք։ 1880 թվականին Անտվերպենի ակադեմիա ընդունվեց խոստումնալից նկարիչ Հենրի վան դե Վելդը, ով դարձավ 20-րդ դարի առաջատար ճարտարապետներից ու դիզայներներից մեկը։ 1885 և 1886 թվականներին՝ մինչև Ֆրանսիա մեկնելը, Անտվերպենի համալսարանում Վինսենթ վան Գոգը գեղանկարչության դասեր է առել։ 1885 թվականին Լեոպոլդ II թագավորի հանձնարարությամբ ստեղծվում է Անտվերպենի գեղարվեստի ազգային բարձրագույն ինստիտուտը (Nationaal Hoger Instituut voor Schone Kunsten) որպես հետբուհական ծրագիր՝ հիմնված Փարիզի գեղարվեստի դպրոցի վրա։


== Հայտնի շրջանավարտներ ==


== Ծանոթագրություններ ==


== Արտաքին հղումներ ==
Artesis.be Archived 2013-10-01 at the Wayback Machine., եղարվեստի թագավորական ակադմեիայի պաշտոնական կայքը (հոլանդերեն)
Արտաուլովո

Արտաուլովո (ռուս.՝ Артаулово, բաշկիրերեն՝ Артауыл), գյուղ Ռուսաստանի Բաշկորտոստան հանրապետության Տատիշլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 209 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սամեր Բիշիլ

Սամեր Յասմին Բիշիլ (անգլ.՝ Summer Bishil, հուլիսի 17, 1988(1988-07-17), Փասադենա, Լոս Անջելես շրջան, Կալիֆոռնիա, ԱՄՆ), ամերիկացի դերասանուհի։ Հայտնի է դարձել «Ինչպես ափի մեջ» ֆիլմում կատարած Ջազիրայի դերով։


== Կենսագրություն ==
Ծնվել է 1988 թվականի հուլիսի 17-ին ԱՄՆ Կալիֆոռնիա նահանգի Փասադենա քաղաքում, ամերիկուհու և հնդիկի ընտանիքում։ Երբ Սամերը երեք տարեկան էր, նրա ընտանիքը նախ տեղափոխվել է Սաուդյան Արաբիա, իսկ հետո Բահրեյն։ 11 տարի անց նրանք վերադարձել են Կալիֆոռնիա։ Սամերն ունի ավագ քույր և եղբայր։


== Կարիերա ==
Սամերը հեռուստատեսությունում իր առաջնաելույթը կատարել է 2005 թվականին՝ «Մեր կյանքի օրերը» հեռուստասերիալում կատարելով էպիզոդիկ դեր։ 2009 թվականին նա առաջադրվել է «Անկախ հոգի» մրցանակի «Լավագույն կանացի դեր» անվանակարգում «Ինչպես ափի մեջ» ֆիլմում կատարած դերի համար։ 2013 թվականին ստացել է գլխավոր դեր ABC-ի «Հաջողակ յոթնյակը» դրամայում։ 2010 թվականին կատարել է Ազուլայի դերը Նայթ Շյամալանի Տարքերքիների տիրակալը ֆիլմում, ինչպես նաև ծրագրվել էր, որ նա նկարահանվելու է այդ ֆիլմի սիքվելում, բայց այն այդպես էլ չի թողակվել։ 2015 թվականին սկսել է նկարահանվել  «Կախարդները» հեռուստասերիալում։


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Սամեր Բիշիլը Internet Movie Database կայքում
Վայրկենաչափ

Վայրկենաչափ, վայրկյանի տասնորդական մասերի ճշտությամբ ժամանակը չափելու սարք։ Տարբերում են գրպանի, ձեռքի, սեղանի և վահանային վայրկենաչափեր։ Ինչպես և ժամացույցներում, վայրկենաչափերում կա ժամանակը հաշվելու հիմնական վայրկենաչափ մեխանիկական, էլեկտրական կամ էլեկտրոնային հարմարանք, իսկ բացի այդ՝ գործարկելու, կանգնեցնելու և սլաքները (կամ թվանշանները) զրոյի բերելու հատուկ հարմարանք։ Առավել ճշգրիտները (սխալանքը 1 մկվրկ է) էլեկտրոնային վայրկենաչափերն են, որոնք հանդերձված են քվարցային գեներատորով։ Վայրկենաչափները կիրառվում են արդյունաբերության մեջ, սպորտում և այլուր։
Գրյազնուշկա (գետ, թափվում է Օխոտի ծով)

Անվան այլ կիրառումների համար տե՛ս՝ Գրյազնուշկա (այլ կիրառումներ)Գրյազնուշկա (ռուս.՝ Грязнушка), գետ Կամչատկա թերակղզի՝ Ռուսաստանում։ Գետի երկարությունը 52 կմ է։ Հոսում է Տիգիլսկի շրջանում, Կամչատկայի երկրամասում։ Թափվում է Օխոտի ծով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության՝

Ջրային օբյեկտի, պետական ջրային գրանցման կոդը - 19080000212120000030607


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բարատիլի Սան Պիետրո

Բարատիլի Սան Պիետրո  (իտալերեն՝ Baratili San Pietro), կոմունա Իտալիայում, Սարդինիա մարզում՝ Օրիստանո գավառում։
Բնակչությունը կազմում է 1251 մարդ (2008 թվականի տվյալներով), բնակչության խտությունը կազմում է 207 մարդ/կմ²։ Զբաղեցնում է 6 կմ² մակերես տարածք։
Փոստային ինդեքսն է՝ 9070։ Հեռախոսային կոդը՝ 0783։


== Ժողովրդագրություն ==
Բնակչության աճը։


== Կոմունայի վարչակազմ ==
Հեռախոսահամար։ 0783 413901


== Արտաքին հղումներ ==
Վիճակագրություն ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
.tg

.tg Տոգոյի վերին մակարդակի ազգային դոմենն է։


== Արտաքին հղումներ ==
IANA .tg whois տեղեկություն
Բամ Բամ Բիգելոու

Սկոտ Չարլզ Բիգելոու (անգլ.՝ Scott Charles Bigelow, սեպտեմբերի 1, 1961(1961-09-01), Mount Laurel, Բերլինգտոն շրջան, Նյու Ջերսի, ԱՄՆ - հունվարի 19, 2007(2007-01-19), Hudson, Փասկո շրջան, Ֆլորիդա, ԱՄՆ), առավել հայտնի Բամ Բամ Բիգելոու (Bam Bam Bigelow) ռինգային անվամբ, ամերիկացի պրոֆեսիոնալ ըմբշամարտիկ (ռեստլեր)։ Ավելի քան 20 տարվա մասնագիտական կարիերայի ընթացքում հանդես է եկել «World Wrestling Federation» (WWF), «Extreme Championship Wrestling» (ECW) և «World Championship Wrestling» (WCW) կազմակերպություններում։ Չնայած գերծանր քաշին, աչքի է ընկել բազմաթիվ ակրոբատիկ ունակություններով։
Կարիերայի ընթացքում Բիգելոուն նվաճել է 13 չեմպիոնական տիտղոս, ընդ որում՝ մեկ անգամ հռչակվել է ECW աշխարհի ծանրքաշային, ինչպես նաև 2 անգամ՝ WCW աշխարհի թիմային չեմպիոն։ Չնայած «WWF»-ում որևէ չեմպիոնական տիտղոսի չարժանանալուն, ելույթներ է ունեցել կազմակերպության բազմաթիվ փեյ-փեր-վյուներում, այդ թվում՝ «Ռեսլմանիա XI»-ի գլխավոր իրադարձությունում։
1996 թվականին իր ուժերն է փորձել ընդհանուր մենամարտեր (MMA) սպորտաձևում՝ առաջնաելույթում պարտություն կրելով Կիմո Լեոպոլդոյի կողմից։
2000 թվականի հուլիսին կարողացել է այրվող տանից դուրս բերել 3 երեխայի՝ ընդ որում մարմնի 40%-ի շրջանում ստանալով երկրորդ աստիճանի այրվածքներ։ Կատարվածից հետո Բիգելոուն 2 ամիս շարունակ ապաքինվել է հիվանդանոցում։
Մահացել է 2007 թվականի հունվարի 19-ին՝ 45 տարեկանում՝ կոկաինի և ցավազրկող դեղատեսակների գերդոզավորումից։ Կյանքի վերջին տարիներին ունեցել է բազմաթիվ առողջական խնդիրներ, այդ թվում սիրտ-անոթային համակարգի աթերոսկլերոզային խանգարումներ և մեջքի շարունակական ծանր ցավեր։


== Ծանոթագրություններ ==


== Արտաքին հղումներ ==
Էջը WWE.com կայքում(անգլ.)
Էջը IMDb կայքում(անգլ.)
Շիրիմը «Find a Grave» կայքում(անգլ.)
Ինքնանկար սև շան հետ

Ինքնանկար սև շան հետ (ֆր.՝ Autoportrait au chien noir), ֆրանսիացի բնանկարիչ Գյուստավ Կուրբեի 1842 թվականին նկարած և 1844 թվականին վերջացրած կտավը։ Պահվում է Փարիզի Փոքր պալատում։


== Նկարագրություն ==
Նկարի վրա պատկերված է գլխարկով երիտասարդ, ով նստած է գետնին՝ սև շան կողքին։ Մեծ ժայռակտորին հենված՝ նա նայում է հանդիսատեսին, իսկ ձեռքին փոքրիկ ծխամորճ կա։ Նրա մեջքի հետևում՝ խոտերի մեջ, դրված է գիրք և ձեռնափայտ։ Հեռվում մենք տեսնում ենք հովտի բնանակարը՝ ծառերն ու բլուրները մասամբ ամպամած երկնքի ֆոնին։ Նկարչի ստորագրությունն ու նկարման թիվը կապույտ գույնով գրված են ձախ կողմում։


== Պատմություն ==
Այս նկարը հանդիսանում է Կուրբեի առաջին աշխատանքը, որն ընդունվել է Փարիզյան սալոն։ Լուվրում կայացած ցուցահանդեսի պաշտոնական կատալոգի մեջ կտավն ունի 414 գույքային համարը և կոչվում է «Հեղինակի նկարը»  (ֆր.՝ Portrait de l'auteur)։
Կուրբեն 1844 թվականի փետրվարի 21-ի ծնողներին ուղղված նամակում գրում է, որ նկարիչ Նիկոլ-Օգյուստ Գեսեի խորհրդով, ով եկել է նրան այցելելու դը լա Արպ փողոցում գտնվող Նարբոնիի հին քոլեջում տեղակայված արհեստանոցում, նա չորրորդ անգամ սալոնի ժյուրիին կներկայացնի նկարների մի շարք։ Բացի «Ինքնանկար» կտավից նա սալոն ուղարկեց «Լոտան ու իր աղջիկները» և «Բնանակար» կտավները։ Բայց ցուցահանդեսի մեջ է ընդգրկվել միայն «Ինքնանկարը»։ Կուրբեն այս նամակում հիշատակել է, որ նկարը թվագրվում է 1842 թվականին։ Նույն թվականին նա նկարում է շան հետ ավելի փոքր չափսերով ևս մի ինքնանկար («Հեղինակի նկարը շան հետ», Պոնտարլեի թանգարան)։ Շունը, որի մասին գնում է խոսքը սպանիել է, որին մինչև մայիս նվիրել էին նկարչին։
Նկարի վերլուծությունը ցույց է տվել, որ կտավը օգտագործվել է կրկնակի անգամ և նկարի տակ գտնվում է ևս մեկ նմանատիպ մոտիվով նկար։ Ենթադրվում է, որ նկարը սալոնում ցուցադրվել է փոքր ինչ կորացած ձևով։
1844 թվականից հետո նկարը նորից ցուցադրվել է Կաստանյարի ցուցահանդեսում։ 1909 թվականին Ջուլիետա Կուբրեն այն փոխանցել է Փարիզին։


== Վերլուծություն ==
Կուբրեն իրեն պատկերել է այդ ժամանակվա բոհեմական ոճով հագնված՝ սև թիկնոցով, զոլավոր տաբատով և երկար մազերով։ Լանդշաֆտն ենթադրաբան իրենից ներկայացնում է մասամբ հորինված Բոնեվոյի հովիտը (Դու)։ Կուրբեն՝ իրեն նկարելով բաց երկնքի տակ, շարունակում է 17-րդ դարի անգլիացի ինքնանկարիչների սովորույթը։
Զգացվում է, որ ստեղծագործության ոճի և մոտիվի վրա իրենց ազդեցությունն են թողել Թեոդոր Ժերիկոյի աշխատանքները, իսկ Ֆրանշ-Կոնտե լանդշաֆտի «օձային գիծը» փոխ է առնված Ուիլյամ Հոգարթից։


== Ծանոթագրություններ ==
Դեր Զոր

Դեր Զոր կամ Դեյր-էլ-Զոր (արաբ․՝ دير الزور‎‎), քաղաք Սիրիայի արևելքում, Եփրատ գետի աջ ափին, ալ-Ռակկա-Բաղդադ գետային ճանապարհին և Պալմիրա-Ֆաջամի ավտոմայրուղու վրա։ Համանուն Դեյր-էլ-Զորի մարզի վարչական կենտրոնն է։ Հեռավորությունը Դերզորից մինչև Դամասկոս կազմում է 432 կմ, Հալեպ՝ 320 կմ։ Ըստ 2004 թվականի մարդահամարի քաղաքի բնակչություն կազմում է 211,587 մարդ։ Դերզորը գյուղատնտեսական շրջանի կենտրոն է, որտեղ զարգացած է անասնապահությունը, հացահատիկային բուսաբուծություն և բամբակի աճեցում։ Սիրիացիները կոչվում են քաղաքը «Անապատի մարգարիտ»։ Սիրիական անապատում թեթև նավթի բացումից հետո քաղաքը դարձավ Սիրիայի նավթահանության արդյունաբերության կենտրոն։ Քաղաքում լավ զարգացած է տուրիստական ինֆրաստրուկտուրան՝ ռեստորաններ գետի ափին, մինչև 5-աստղանի հյուրանոցներ (Ֆուրատ ալ-Շամ և Բադիյաթ ալ-Շամ), տրանսպորտային հանգույց անապատով ճամփորդության համար և օդանավակայան (IATA կոդը՝ DEZ) Ալ Ջաֆրա արվանձանում։ Քաղաքի մոտ աղի մշակման գործեր են ընթանում։ 1920-ական թվականներին ֆրանսիացիները կախովի կամուրջ են սարքել Եփրատի վրայով։


== Անվանում ==
Անվանումը կազմված է արաբերեն դեյր «վանք» և զոր «անտառ» բառերից, քանի որ քաղաքի դիմաց գետի մեջ գտնվող կղզին հնում անտառապատ է եղել, իսկ քաղաքը՝ մինչմահմեդական շրջանում եղել է նեստորական եկեղեցու թեմ։


== Հայոց ցեղասպանություն ==

Դերզորը և նրա շրջակա անապատը երիտթուրքական կառավարության ընտրությամբ դարձան Արևմտյան Հայաստանի և Թուրքիայի հայաբնակ շրջաններից տեղահանված հայ գաղթականների համակենտրոնացման վայր։ 1915 թվականի հունիսին Հալեպում ստեղծվեց կառավարական մարմին՝ «Հայերի տեղահանման գործերի կոմիտե», որի խնդիրն էր իրագործել անապատներում հայերի ոչնչացման ծրագիրը։ Ամռանը և աշնանը Հալեպում Բաբում, Մեսքենեում, Ռաս ուլ Այնում, ալ-Ռակկայում, Հալեպի նահանգի մյուս բնակավայրերում և դրանց շրջակայքում կուտակվեցին հայ գաղթականների հոծ զանգվածներ՝ քշված Կոստանդնուպոլիսից և շրջաններից, Հռոդոսից, Նիկոմեդիայից, Պարտիզակից, Ադաբազարից, Անկարայից, Սեբաստիայից, Մալաթիայից, Մուշից, Սասունից, Կիլիկիայից և այլ վայրերից։ 1915 թվականի սեպտեմբերի 9-ին Հալեպի նահանգապետին հրաման տրվեց Դերզորից անապատները քշել բոլոր հայերին՝ տղամարդկանց ու կանանց, ծերերին ու երեխաներին։ Հետագա 5-6 ամիսներին նման հրամանները կրկնվեցին՝ ամեն անգամ դառնալով հազարավոր հայերի մահվան պատճառ։ Կարգադրված էր անապատ տարվող գաղթականներից բռնագրավել սննդամթերքը՝ ստեղծելով արհեստական սով, որի պատճառով մարդիկ ստիպված կերել են այն, ինչ պատահել է։ Թուրք պաշտոնյաները փորձել են հայերի դեմ տրամադրել արաբներին։ Սակայն Հալեպից մինչև Դերզոր արաբներն օգնել են, պատսպարել հայերին, հատկապես փրկել են երեխաներին անխուսափելի մահից։
Դերզորում և շրջակա անապատներում 1915 թվականի ընթացքում զոհվեց շուրջ 200.000 հայ գաղթական։ Փոքրաթիվ փրկվածները հետագայում ի լուր աշխարհի ծանուցեցին թուրք, վայրագությունների իրական չափերի ու կիրառման, ապրած ու տեսած սարսափների մասին։


== Միջազգային հարաբերություներ ==
Դեյր-էլ-Զորում գործում է Հայաստանի հյուպատոսությունը։ Պատվոր հյուպատոս՝ Սուրեն Վարդանյան։


=== Քույր քաղաքներ ===
 Արմավիր, Հայաստան


== Տես նաև ==
Հայոց ցեղասպանության զոհերի հիշատակի հուշահամալիր
Դեր Զորի կայանատեղի


== Ծանոթագրություններ ==


== Արտաքին հղումներ ==
Հայերի Ցեղասպանություն Դեր Զորում (ռուս.)
Համառոտ Դեր Զորի մասին Archived 2008-08-04 at the Wayback Machine. (անգլ.)
Մոստի շրջան

Մոստի շրջան (չեխ․՝ Okres Most), շրջան Չեխիայի Ուստի նադ Լաբեմի երկրամասում։ Վարչական կենտրոնն է Մոստ քաղաքը։ Տարածքը 467,16 կմ² է։ Բնակչությունը 2020 թվականի տվյալներով կազմում է 111 708 մարդ։ Շրջանի կազմի մեջ է մտնում 26 համայնք։


== Ծանոթագրություններ ==
Ռուդնիկի (գյուղ, Մանևիչի շրջան)

Անվան այլ կիրառումների համար տե՛ս՝ Ռուդնիկի (այլ կիրառումներ)Ռուդնիկի (ուկրաիներեն՝ Рудники), գյուղ Ուկրաինայի Վոլինի մարզի Մանևիչի շրջանում։ Հիմնադրվել է 1545 թվականին։
2001 թվականի տվյալներով Ռուդնիկի գյուղում բնակվում էր 1 461 մարդ։ Բնակավայրը զբաղեցնում է 46425 կմ² տարածք։ Բնակչության խտությունը կազմում էր 31,47 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ներչինսկի Զավոդի շրջան

Ներչինսկի Զավոդի շրջան (ռուս.՝ Нерчинско-Заводский район), մունիցիպալ շրջան Ռուսաստանի Դաշնության Անդրբայկալյան երկրամասում։
Ստեղծվել է 1926 թվականին։ Վարչական կենտրոնը՝ Ներչինսկիյ Զավոդ։


== Աշխարհագրություն ==
Շրջանի տարածքի մակերեսը կազմում է 8920 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 11727 մարդ։ Բնակչության խտությունը կազմում էր 1,31 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ամբոխները խելագարված

Ամբոխները խելագարված, Եղիշե Չարենցի պոեմներից՝ գրված 1919 թվականին։
1918-19 թվականներին Չարենցը մասնակցել է Ռուսաստանի քաղաքացիական կռիվներին։ Հենց այդ կռիվների տպավորության հիման վրա գրում է «Ամբոխները խելագարված» պոեմը։ «Ամբոխները խելագարված» պոեմում Չարենցը նկարագրում է արդեն իրական հեղափոխական զանգվածներին, որոնք գնում էին նվաճելու հին աշխարհի խորհրդանիշ քաղաքը։ Պոեմում ժողովուրդը դուրս է եկել հին աշխարհը կործանելու, և նոր աշխարհը կառուցելու համար։ Չարենցը մեծարում է ժողովրդի կամքն ու անկոտրուն ոգին։


== Սյուժե ==
«Ամբոխները խելագարված» պոեմն ունի իրական հիմք։ Պոեմը սկսվում է ողջույն-դիմումով ուղղված բոլոր նրանց, ովքեր պատրաստ են գնալ ինքնազոհության հանուն ազատության։ Չարենցը վստահ էր, որ մարդկության ամբողջ պատմությունը եղել է միայն ճնշման պատմություն։ Հեղափոխական զանգվածները վրեժ էին լուծում այդ պատմության համար։ Իսկ կայարանում և քաղաքում գտնվում է ժողովրդի թշնամին։ Պոեմի 10 գլուխները նկարագրում են ռազմադաշտը, պատմում են գրոհի նախապատրաստման և կայարանի գրավման մասին։ Մնացած 7 գլուխները գիշերային սպասողական տագնապի մասին են։


== Կառուցվածք ==
Պոեմը սկսվում է ժողովրդական դյուցազնավեպերի հրովարտակը հիշեցնող դիմումով։ «Խելագարված ամբոխների» բանակը տարածվել է անծայրածիր դաշտում։ Չարենցի նպատակը ոչ թե հեղափոխության համայնապատկերը ներկայացնելն էր, այլ նրա համամարդկային բովանդակության բացահայտումը։ Պոեմն այնպես է կառուցված, որ կռվող «ամբոխների» նպատակը խորհրդանշող արևի ճանապարհին ընկած են կայարանը և քաղաքը՝ հին աշխարհի խորհրդանիշները։ Կայարանն արդեն գրավել են, քաղաքն էլ պիտի գրավեն, որ հասնեն արևին։ Ամբոխների միասնական կամքով և հերոսական ոգեշնչումով ծավալվում է ճակատամարտը երկաթուղային կայարանի ու քաղաքի գրավման համար, որի նկարագրությանն են նվիրված պոեմի մյուս մասերը՝ 4-16-րդ գլուխները։ Ահա և «ամբոխների» հուժկու ընթացքը դեպի արևը, որով էլ ավարտվում է պոեմը։


== Պոեմի լեզուն և ռիթմը ==
Պոեմն ունի պատշաճ բառապաշար։ Պոեմում ներկայացված էին նաև խորհրդանշական պատկերներ, որոնք ավելի հստակ են դարձնում հեղինակի գաղափարը։ Շատ են դիպուկ և բազմանշանակ փոխհարաբերությունները, համեմատեւթյունները, մակդիրները։
Պոեմն աչքի է ընկնում նաև ռիթմիկական բազմազանությամբ։ Չարենցի ժողովրդական էպոսների ոգով ու ոճով հերոսական վիպերգ է գրել աշխարհը վերափոխելու կոչված այն իրադարձությունների մասին, որոնց հետ կապում էր նաև իր հայրենիքի ապագան։ Այդ բնույթից է բխում բանաստեղծի չափազանցությունները, որոնք թափ ու ռիթմ են հաղորդում պոեմի ոճին։


== Ծանոթագրություններ ==
Առջաքար

Առջաքար, լեռ Ղարաբաղի բարձրավանդակում, Վարանդա գավառում, Ղզղալա բերդի արևմտյան կողմում։ Հիշատակվում է «Ազգագրական հանդեսում»։


== Ծանոթագրություններ ==
Մատիլյա դե լոս Կանիոս

Մատիլյա դե լոս Կանիոս (իսպ.՝ Matilla de los Caños) մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Տարածքը կազմում է 12,28 կմ2։ Բնակչությունը՝ 97 մարդ (2010 թվականի տվյալներով)։ Պրովինցիայի վարչական կենտրոնից գտնվում է 80 կմ հեռավորության վրա։
Տուրուզել

Տուրուզել (ֆր.՝ Tourouzelle), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 486 մարդ, բնակչության խտությունը` 34.25 մարդ/կմ²։ Բնակավայրը զբաղեցնում է 14.19 կմ² տարածք։


== Աշխարհագրություն ==
Գտնվում է Փարիզ քաղաքից 630 կմ հարավ, Մոնպելիե քաղաքից` 105 կմ հարավ-արևմուտք, Կարկասոն քաղաքից` 31 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 279 աշխատունակ (15-64 տարեկան)  բնակիչ, որոնցից ակտիվ էին 190-ը, իսկ ոչ ակտիվները` 89։ Ակտիվության ցուցանիշը կազմում է 68,1 %։ 190 աշխատունակ մարդկանցից աշխատել է 170 անձ (87 տղամարդ և 83 կին)։ Գործազուրկ են եղել 20 անձ (10 տղամարդ և 10 կին)։ 89 անաշխատունակներից 19-ը եղել են աշակերտներ կամ ուսանողներ, 31-ը` թոշակառուներ, իսկ 39-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Շտադելհոֆեն (Վերին Ֆրանկոնիա)

Շտադելհոֆեն (Վերին Ֆրանկոնիա) (գերմ.՝ Stadelhofen (Oberfranken)), կոմունա Գերմանիայի Բավարիա երկրամասում։
Ենթարկվում է Վերին Ֆրանկոնիա շրջանին։ Գտնվում է Բամբերգ շրջանի կազմում։ Բնակչությունը կազմում է 1240 մարդ (ըստ 2010 թվականի դեկտեմբերի 31-ի)։ Տարածքը կազմում է 41,01 կմ²։ Պաշտոնական կոդ՝ 09 4 71 189։
Կոմունան բաժանված է 10 գյուղական համայնքի։


== Ծանոթագրություններ ==


== Արտաքին հղումներ ==
Պաշտոնական էջ
Կենայ (գետ)

Կենայ (անգլ. Kenai), գետ ԱՄՆ-ում, Ալյասկայում, Կենայ թերակղզու վրա։ Սկիզբ է առնում Կենայ լճից և հոսում է Կենայ լեռնաշղթայի հովտում։ Գետի երկարությունը 132 կմ, ջրային ավազանի մակերեսը՝ 5210 կմ², թափվում է Խաղաղ օվկիանոսի Կուքի ծովածոց։ Հիմնական վտակներն են Կենայ սարի սառցե ծածկույթի հալչած ջրերը և առվակները։ 
Կենայ գետը Ալյասկայում համարվում է ամենահանրաճանաչ վայրը սպորտային ձկնորսության համար։ Տարին երկու անգամ ձվադրման և բազմացման համար ծովածոց են մտնում բազմաթիվ սաղմոնաձկներ։ Սապատաձկները գալիս են այստեղ ձվադրման երկու տարին մեկ անգամ։ Կենայը ձկներով ամենահարուստ գետը չէ, սակայն հայտնի է իր անհավանական մեծ չափսերի ձկներով, որը և գրավում է շատ ձկնորսների, որոնք ուզում են ռեկորդներ սահմանել։


== Ծանոթագրություններ ==


== Արտաքին հղումներ ==
Փաստեր Կենայ գետի մասին
Թել Սահլաբի շրջան

Թել Սահլաբի շրջան կամ Սահլաբի շրջան (արաբ․՝ ناحية سلحب‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի արևմուտքում՝ Համայի մարզում։ Հանդիսանում է Ալ-Սուկայլաբիայի գավառի հինգ շրջաններից մեկը։
Վարչական կենտրոնն Թել Սահլաբ քաղաքն է։ 2004 թվականի տվյալներով բնակչությունը կազմել է 38,783 մարդ։ Քաղաքն ու շրջական ավանները կազմում են 202.82 քառ.կմ տարածք։
Ունի 17 գյուղ և ավան

Աբու Կուբայս (արաբ․՝ أبو قبيس‎ ‎‎), բնակչություն՝ 758
Նահր ալ-Բարեդ (արաբ․՝ نهر البارد‎‎), բնակչություն՝ 4,016
Թել Սահլաբ (արաբ․՝ تل سلحب‎‎), բնակչություն՝ 35,000
Աբու Ֆարաջ (արաբ․՝ أبو فرج‎‎), բնակչություն՝ 834
Աշարնե (արաբ․՝ العشارنة‎‎), բնակչություն՝ 6347
Բիրեթ Էլջաբալ (արաբ․՝ بيرة الجبل‎‎), բնակչություն՝ 543
Էյն Էլջերն (արաբ․՝ عين الجرن‎‎), բնակչություն՝ 728
Հիր Էլմոսիլ (արաբ․՝ حير المسيل‎‎), բնակչություն՝ 579
Կանյես (արաբ․՝ الكنائس‎‎), բնակչություն՝ 481
Խարեբ (արաբ․՝ الخرائب‎‎), բնակչություն՝ 241
Ալ-Լատմա (արաբ․՝ اللطمة‎‎), բնակչություն՝ 406
Մազհալ (արաբ․՝ المزحل‎‎), բնակչություն՝ 2,077
Հաուայեկ (արաբ․՝ الحوائق‎‎), բնակչություն՝ 747
Ռասմ Էլջերն (արաբ․՝ رسم الجرن‎‎), բնակչություն՝ 314
Տամազա (արաբ․՝ تمازة‎‎), բնակչություն՝ 101
Տոբե (արաբ․՝ التوبة‎‎‎), բնակչություն՝ 1,045
Էլկաշատի (արաբ․՝ القشاطي‎‎), բնակչություն՝ 969


== Ծանոթագրություններ ==
Նորտելանդիա

Նորտելանդիա (պորտ.՝ Nortelândia), համայնք Բրազիլիայի Կենտրոնաարևմտյան տարածաշրջանում՝ Մատու Գրոսու նահանգի կազմում։ Գտնվում է Մատու Գրոսու նահանգի հարավկենտրոնական մասում։ Մտնում է Ալտու Պարագուայի գավառի կազմի մեջ։ Բնակչությունը կազմում է 5160 մարդ՝ 2006 թվականի տվյալներով։ Գրավում է 1 350,778 կմ2 տարածք։ Բնակչության խտությունը կազմում է՝ 3,8 մարդ/կմ2։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 28.511.356,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 4.661,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,718 (տվյալները ՄԱԿ-ի զարգացման ծրագրի)։


== Ծանոթագրություններ ==
Զուլցեմոս

Զուլցեմոս (գերմ.՝ Sulzemoos), կոմունա Գերմանիայում, Բավարիա երկրամասում։
Գտնվում է Վերին Բավարիա վարչական շրջանի ենթակայության ներքո։ Մտնում է Դախաու շրջանի կազմի մեջ։ Բնակչությունը 2668 մարդ է (ըստ 2010 թվականի դեկտեմբերի 31-ի տվյալների)։ Զբաղեցնում է 19,04 կմ² տարածք։ Պաշտոնական կոդը՝ 09 1 74 146։
Կոմունան ստորաբաժանվում է 10 գյուղական համայնքների։


== Ծանոթագրություններ ==


== Արտաքին հղումներ ==
Պաշտոնական կայք
Մատիա Նաստասիչ

Մատիա Նաստասիչ (մարտի 28, 1993) սերբիացի ֆուտբոլիստ, որը հանդես է «Մանչեսթեր Սիթիիում» և Սերբիայի ազգային հավաքականում։


== Կարիերա ==


=== Պարտիզան ===
Նաստասիչի առաջին ակումբը եղել է Պարտիզանի ակադեմիան։ Առաջին մրցաշրջանում մասնակցել է 21 խաղի։ Իր հիանալի խաղի շնորհիվ գրավում է «Ֆիորենտինայի» ուշադրությունը։ Եվ 2 թիմերի մեջ ձեռք է բերվում նախնական համաձայնություն։


== Ֆիորենտինա ==
2011 թվականին տեղափոխվել է «Ֆիորենտինա»։ Նա սկզբից ուներ քանի, որ կար հիմնական պաշտպան։ Իր դեբյուտը նխեց 2011 թվականի սեպտեմբերի 11-ին «Բոլոնիայի» հետ խաղում (2։0)։ Այդ մրցաշրջանում մասնակցեց 25 խաղի։ Իր գեղեցիկ և լավ խաղի շնորհիվ գրավեց «Մանչեսթեր Սիթիի» ուշադրությունը։


== Մանչեսթեր Սիթի ==
Նաստասիչը կնքեց հնգամյա պայմանագիր։ Նա իր դեբյուտը նշեց 2012 թվականի սեպտեմբերի 18-ին։ Նա ամրապնդեց իր տեղը հիմնական կազմում արդեն նոյեմբերին։ Նոյեմբերին նա նաև ճանաչվեց լավագույն ֆուտբոլիստ։2013-2014 թվականի մրցաշրջանում 13 խաղում դուրս է եկել մեկնարկային կազմում։ Այդ մրցաշրջանում դարձել է Պրեմիեր լիգայի և Լիգայի գավաթի մասին։


== Կարիերա ==
2008-2010- ՖԱ Պարտիզան 0(0)
2010-2011- ՖԱ Տելեոտիկ 21(0)
2011-2012- ՖԱ Ֆիորենտինա 26(2)
2012- Մանչեսթեր Սիթի 34(1)


== Ազգային հավաքական ==
2012- Սերբիա 14(0)


== Ձեռքբերումներ ==
Անգլիայի չեմպիոն 2014
Անգլիայի Լիգայի գավաթակիր 2014


== Ծանոթագրություններ ==
Ամբարլու (գետակ)

Ամբարլու, գետակ Հայաստանում, Քասաղ գետիի աջակողմյան վտակը։ Սկիզբ է առնում Արագած լեռան արևելյան լանջերից։


== Ծանոթագրություններ ==
Գորդիևկա (գյուղ, Ռոմանովսկի շրջան)

Անվան այլ կիրառումների համար տե՛ս՝ ԳորդիևկաԳորդիևկա (ուկրաիներեն՝ Гордіївка), գյուղ Ուկրաինայի Ժիտոմիրի մարզի Ռոմանովսկի շրջանում։ Հիմնադրվել է 1921 թվականին։
2001 թվականի տվյալներով Գորդիևկա գյուղում բնակվում էր 714 մարդ։ Բնակավայրը զբաղեցնում է 13,3 կմ² տարածք։ Բնակչության խտությունը կազմում էր 53,68 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կասկախարես դե լա Սիեռա

Կասկախարես դե լա Սիեռա (իսպ.՝ Cascajares de la Sierra), բնակավայր և մունիցիպալիտետ Իսպանիայում։ Գտնվում է Բուրգոս պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է՝ Սիեռա դե լա Դեմանդա շրջանում։ Բնակչությունը՝ 33 մարդ (2010 թվականի տվյալներով)։


== Արտաքին հղումներ ==
Cascajares de la Sierra Archived 2007-10-13 at the Wayback Machine.
Պողոս (անձնանուն)

Պողոս, արևմտահայերեն գրելաձևով՝ Պօղոս, հայկական արական տարածված անուն։

Լատինատառ ձև՝ Անվան հիման վրա ստեղծված ազգանուն՝ Պողոսյան


== Անունը Կրողներ ==
Պողոս Արապյան (1742-1835) Կ.Պոլսում որպես տպարանատեր
Պողոս Առաքելյան (1850-1895 Վան) բժիշկ
Պողոս Անտոնյան (1744-1815 Կ.Պոլիսում որպես) բժիշկ
Պողոս Արիս (ծն.1889 Հալեպ) եկեղեցական գործիչ
Պողոս Զեքիյան (ծն․1943) ՄՄ անդամ, հայագետ
Պողոս Մելիքշահյան (1788-1855 Կ.Պոլիսում որպես) փիլիսոփա, բնագետ
Պողոս Նուբար Փաշա (1851 Կոստանդնուպոլիս-1930 Փարիզ) քաղաքական գործիչ
Պողոս Սնապյան (1927-2014 Բեյրութ) սփյուռքահայ արձակագիր
Պողոս Արաքսյան (1862 Երևան-1918 Թիֆլիս) դերասան


== Անվան այլ տարբերակներ ==
Արևմտահայերենի մեջ մեծ տարածում է գտել անվան Փօլ տարբերակը։

Պոլ Կիրակոսյան (Ֆրանսերեն՝ Paul Guiragossian, 1926 Երուսաղեմ-93 Բեյրութ) նկարիչ


== Այլ Լեզուներով ==
Անգլերեն՝ Paul  Փօլ
Գերմաներեն՝ Paul Փաուլ
Դանիերեն՝ Poul, Palle
Եբրայերեն՝ פול Փաուլ
Էստոներեն՝ Paavel, Paavo
Իտալերեն՝ Paolo
Լատիներեն՝ Paulus
Լաթվիերեն՝ Pauls
Լեհերեն՝ Paweł
Լիթուաներեն՝ Paulas
Կատալոներեն՝ Pau
Հունգարերեն՝ Pál
Ճապոներեն՝ ポール Փո:րու
Հունարեն՝ Παύλος
Նիդերլանդերեն՝ Paul, Paulus, Pauwel
Շոտլանդերեն՝ Paul
Չեխերեն՝ Pavel
Պոլկարերեն՝ Павел
Ռուսերեն՝ Павел Փաուել
Վրացերեն՝ პავლე Փաուլե
Ուկրաիներեն՝ Павло
Պորտուգալերեն՝ Paulo
Կորեերեն՝ 바울 Պաուլ
ֆիններեն՝ Paavali, Paavo, Pauli
Ֆրանսերեն՝ Paul


== Ծանոթագրություններ ==
Նախ վճարիր ինքդ քեզ

Նախ վճարիր ինքդ քեզ (անգլ.՝ Pay yourself first), ֆինանսական սկզբունք, որն առաջին անգամ հայտնի է դարձրել ամերիկացի գրող Նապոլեոն Հիլն իր «Մտածիր և հարստացիր» գրքում։ Սկզբունքի համաձայն՝ անձնական եկամուտներն առաջին հերթին պետք է խնայվեն ապագայի համար, այսինքն՝ վճարիր ինքդ քեզ։


== Նկարագրություն ==
Այս հայեցակարգի տարբեր ժողովրդականացնողներ տարբերակում են «գումար ծախսիր ինքդ քեզ համար» և «նախ վճարիր ինքդ քեզ» հասկացությունները։ Եթե առաջին դեպքում գործ ունենք ամենօրյա կենցաղային (սննդի, տրանսպորտի և ժամանցի համար) ծախսերի հետ, ապա երկրորդ դեպքում խոսքը սեփական խնայողությունների ձևավորման անհրաժեշտության մասին է։ Ենթադրվում է, որ խնայողությունները միշտ պետք է առաջնահերթություն ունենան երկարաժամկետ ֆինանսական նպատակներին հասնելու համար, և միայն այն բանից հետո, երբ եկամուտների մի մասը տնտեսվում է, կարելի է ձեռնամուխ լինել մեկ ուրիշին վճարմանը։
«Pay yourself first» գաղափարի սկզբունքը որոշակի վերաբերմունք է մշակում խնայողությունների նկատմամբ՝ սահմանելով այն որպես առաջնահերթություն, և, ըստ հայեցակարգի կողմնակիցների, հզոր խթան է ֆինանսական հնարավորությունների ընդլայնման համար։ Ստեղծելով դրամական պաշար՝ մարդը կարող է որոշակի ֆինանսական ազատություն ձեռք բերել և օգտագործել այն այնպիսի իրավիճակում, երբ նրան շտապ անհրաժեշտ է ինչ-որ խոշոր գումար, օրինակ՝ տուն գնելու, կենսաթոշակի բարձրացման համար և այլն։


== Քննադատություն ==
Չնայած իր մեծ համբավին՝ մարդկանց համեմատաբար փոքր տոկոսն է կողմնակից է այս ռազմավարությանը. այսպես, 2010-ական թվականների կեսերին Միացյալ Նահանգներում հարցվածների միայն 23 տոկոսն է ունեցել բավարար խնայողություններ իր կյանքի վեց ամսվա առօրյա ծախսերը հոգալու համար, իսկ 26 տոկոսն ընդհանրապես արտակարգ դեպքի համար ոչ մի խնայողություն չի ունեցել։ Հայեցակարգը քննադատվում է նաև փոքր բիզնեսի ներկայացուցիչների շրջանում. ձեռնարկատերերը շատ հաճախ չափազանց փոքր եկամուտ են ստանում խնայողություններ կատարելու համար, և եկամուտների գերակշռող մասը նրանք ստիպված են ծախսել իրենց ձեռնարկության ընդլայնման վրա, որպեսզի կանխեն դրա լճացումն ու անկումը։
Ձեռնարկատեր, մանկավարժ և ներդրող, «Հարուստ հայրիկ, աղքատ հայրիկ» (անգլ.՝ Rich Dad, Poor Dad) բեսթսելլերի հեղինակ Ռոբերտ Կիյոսակին կարծում է, որ «Pay yourself first» սկզբունքն օգտագործող մարդիկ երբեք ֆինանսական առումով հաջողության չեն հասնի։ Նա կոչ է անում գումարը ծախսել ճիշտ ձևով՝ խնայողությունները ներդնելով իրացվելի ակտիվների մեջ, ինչպիսիք են կանխիկ դրամը, ոսկին և արծաթը, որոնք նույնպես կարող են օգտագործվել արտակարգ իրավիճակներում, բայց նրանք ոչ միայն խնայողական հաշիվ են կազմում, այլև ամսական պասիվ եկամուտ են բերում։
«Nomad Capitalist» հարկային և ներգաղթի խորհրդատվական ընկերության և հավաստագրված հաշվապահների ցանցի (CPA) հիմնադիր Էնդրյու Հենդերսոնը (անգլ.՝ Andrew Henderson) կոչ է անում ձեռնարկատիրությամբ զբաղվել ամբողջ աշխարհում, բազմազանեցնել ռիսկերը և նվազագույնի հասցնել հարկերը, ինչի համար, գաղափարի հեղինակի պնդմամբ, չի պահանջվում այնպիսի հասկացություն, ինչպիսին քաղաքացիությունն է։


== Ծանոթագրություններ ==


== Գրականություն ==
Хилл Н. Думай и богатей. — М.: Попурри, 2019. — 320 с. — ISBN 978-985-15-3550-3
Բրաժկովսկի գյուղական խորհուրդ (Խարկովի մարզ)

Բրաժկովսկի գյուղական խորհուրդ  (ուկրաիներեն՝ Бражківська сільська рада), Ուկրաինայի Խարկովի մարզի Իզյումսկի շրջանում։
2001 թվականի տվյալներով Բրաժկովսկի գյուղական խորհրդում բնակվում էր 379 մարդ։ Բնակավայրը զբաղեցնում է 52.54 կմ² տարածք։ Բնակչության խտությունը կազմում էր 7.21 մարդ/կմ²։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)